**সিলভার নাইট্রাইড** হলো একটি বিস্ফোরক রাসায়নিক যৌগ, যার প্রতীক Ag3N। এটি একটি কালো, ধাতু সদৃশ কঠিন পদার্থ, যা গাঢ় অ্যামোনিয়া দ্রবণে সিলভার অক্সাইড বা সিলভার নাইট্রেট দ্রবীভূত করলে প্রথমে ডায়ামাইন সিলভার মিশ্রণ তৈরি হয়, যা পরবর্তীতে ভেঙে Ag3N গঠিত হয়। যৌগটির প্রমাণ মুক্ত শক্তি প্রায় +৩১৫ কিলোজুল/মোল। এটি এন্ডোথারমিক যৌগ উৎপন্ন করে, যা ধাতব সিলভার এবং নাইট্রোজেন গ্যাসের সাথে বিক্রিয়ায় বিস্ফোরণসহ বিশ্লিষ্ট হয়।

ইতিহাস
------

সিলভার নাইট্রাইডকে পূর্বে ফুলমিনেটিং সিলভার নামে উল্লেখ করা হতো। তবে এই নাম সিলভার ফুলমিনেট বা সিলভার অ্যাজাইড ইত্যাদি অন্যান্য সমোচ্চারিত যৌগগুলির সাথেও বিভ্রান্তির কারণ হতে পারে, বিধায় এর নাম পরিবর্তন করা হয়। ফুলমিনেট এবং অ্যাজাইড যৌগসমূহ Ag2O এর অ্যামোনিয়াকল দ্রবণ থেকে উৎপন্ন হতে পারে না। ১৭৮৮ সালে ফরাসি রসায়নবিদ ক্লাউদ লুই বার্থোলেট সর্বপ্রথম ফুলমিনেট সিলভার যৌগ প্রস্তুত করেন।

বৈশিষ্ট্য
---------

সিলভার নাইট্রাইডের আপেক্ষিক আণবিক ভর প্রায় ৩৩৭.৬২। কালো বর্ণের এই যৌগের ঘনত্ব ৯ গ্রাম/ঘন সেন্টিমিটার। সিলভার নাইট্রাইড পানিতে খুব কম মাত্রায় দ্রবীভূত হয়। তবে খনিজ অম্লে এটি সহজে দ্রবীভূত হয়ে যায়। গাঢ় অম্লসমূহে এটি বিস্ফোরণসহ বিশ্লিষ্ট হয়। কক্ষ তাপমাত্রায় এটি ধীরে ধীরে বাতাসে বিশ্লিষ্ট হয়ে যায় এবং ১৬৫ ডিগ্রি সেন্টিগ্রেড তাপমাত্রায় উত্তপ্ত করলে এটি বিস্ফোরিত হয়।

ঝুঁকিসমূহ
---------

অ্যামোনিয়া ও রৌপ্যজাত যৌগসমূহ থেকে পরীক্ষণ করার সময় অনবধানতা বশত সিলভার নাইট্রাইড উৎপাদিত হতে পারে, যা থেকে হঠাৎ বিস্ফোরণের ঘটনা ঘটে থাকতে পারে। কোনো বিক্রিয়ায় সিলভার নাইট্রাইড উৎপাদিত হবে কিনা, তা দ্রবণে অ্যামোনিয়ার ঘনত্বের উপর নির্ভর করে। ১.৫২ M (মোলার) অ্যামোনিয়া দ্রবণে সিলভার অক্সাইড তৎক্ষণাৎ নাইট্রাইড যৌগে রূপান্তরিত হয়; অপরদিকে ০.৭৬ M (মোলার) দ্রবণে সিলভার অক্সাইড নাইট্রাইড যৌগ গঠন করে না। এছাড়াও Ag3N গঠনকল্পে সিলভার অক্সাইড শুষ্ক অ্যামোনিয়ার সাথে বিক্রিয়া ঘটাতে পারে। শুষ্ক অবস্থায় সিলভার নাইট্রাইড আরও বেশি বিপজ্জনক। শুষ্ক সিলভার নাইট্রাইড হচ্ছে একটি সংস্পর্শ বিস্ফোরক, যা সামান্যতম স্পর্শ থেকে, এমনকি একটি পতনশীল পানির ফোঁটার সংস্পর্শেও বিস্ফোরিত হতে পারে। সিক্ত অবস্থায়ও সিলভার নাইট্রাইড বিস্ফোরিত হতে পারে, তবে এক্ষেত্রে বিস্ফোরণ ক্ষমতা কম, কেননা ভেজা অবস্থায় এটি তেমন সহজে বিস্ফোরিত হতে সক্ষম নয়। সিলভার নাইট্রাইডের অবিস্ফোরিত অবশেষ দীর্ঘমেয়াদী অস্থিতিশীলতার কারণে ও সময়ের সাথে সাথে এর সংবেদনশীলতা বা বিস্ফোরণ ক্ষমতা হারিয়ে ফেলে।

সিলভার নাইট্রাইড পাত্রের দেয়ালে কালো স্ফটিক, বালুকণা, খড়ি বা আয়নাস্বদৃশ তলানি হিসাবে দৃষ্টি গোচর হতে পারে। লঘু অ্যামোনিয়া বা ঘন অ্যামোনিয়াম কার্বনেট দ্রবণ যোগ করে সন্দেহজনক তলানি দ্রবীভূত করা যায় এবং এভাবে বিস্ফোরণের ঝুঁকি হ্রাস করা যায়।

শব্দটির অন্যান্য ব্যবহার
------------------------

"সিলভার নাইট্রাইড" শব্দটি কখনও কখনও ধাতব রৌপ্য এবং সিলিকন নাইট্রাইডের পর্যায়ান্বিত পাতলা স্তরের সমন্বিত প্রতিক্ষেপক আবরণকে বর্ণনা করতেও ব্যবহৃত হয়। এই উপাদানটি প্রকৃত সিলভার নাইট্রাইড নয় এবং এ কারণে এটি বিস্ফোরকও নয়। এটি আয়না এবং শটগানের আবরণ দিতে ব্যবহৃত হয়।

আরও দেখুন
---------

* সিলভার অ্যাজাইড

তথ্যসূত্র
---------

1. 1 2  John L. Ennis and Edward S. Shanley (১৯৯১)। "On Hazardous Silver Compounds"। *J. Chem. Educ.*। **68** (1): A6। ডিওআই:10.1021/ed068pA6। বিবকোড:1991JChEd..68....6E। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Silver Nitrate" (পিডিএফ)। মার্চ ৩, ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ফেব্রুয়ারি ১১, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3 4  Edward S. Shanley, John L. Ennis (১৯৯১)। "The Chemistry and Free Energy Formation of Silver Nitride"। *Ind. Eng. Chem. Res.*। **30** (11): 2503। ডিওআই:10.1021/ie00059a023। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  See:

	* Berthollet (1788) "Procéde pour rendre la chaux d'argent fulminante" (Procedure for making fulminating silver chalk), *Observations sur la physique* … , **32** : 474–475.
	* Davis, Tenney L. *The Chemistry of Powder And Explosives* (Las Vegas, Nevada: Angriff Press, 1998), p. 401. (Originally published in 1941 and 1943 by Wiley of New York, New York.)
5. ↑  Wolfgang A. Herrmann, Georg Brauer, সম্পাদক (২০১৪-০৫-১৪)। *Synthetic methods of organometallic and inorganic chemistry: Volume 5, 1999: Volume 5: Copper, Silver, Gold, Zinc, Cadmium and Mercury*। Georg Thieme Verlag। পৃষ্ঠা 38। আইএসবিএন 978-3-13-179211-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Silver oxide"। সংগ্রহের তারিখ ফেব্রুয়ারি ১১, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  "রূপালী কাঁচের আয়নার জন্য সিলিকন নাইট্রাইড প্রতিরক্ষামূলক আবরণ"। সংগ্রহের তারিখ ১১ ফেব্রুয়ারি ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  "ব্রাউনিং শটগান"। সংগ্রহের তারিখ ১১ ফেব্রুয়ারি ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)